זוטרופוליס

זוטרופוליס (באנגלית: Zootropolis; מוכר בתור זוטופיה בארצות הברית, באנגלית: Zootopia) הוא סרט הרפתקאות קומי בהנפשה ממוחשבת של אולפני ההנפשה של וולט דיסני. הסרט יצא בשנת 2016, בוים על ידי ביירון הווארד וריץ' מור, ונכתב בידי ג'ארד בוש ופיל ג'ונסטון. הסרט זכה להצלחה מסחרית עצומה. הוא הפך לסרט האנימציה עם הפתיחה הטובה ביותר בהיסטוריה של הקולנוע בסוף השבוע הראשון להקרנתו בקולנוע. ב-6 ביוני הגיעו הכנסותיו למיליארד דולר, סרט האנימציה הרביעי שהגיע לסכום זה. זוטרופוליס היא עיר מודרנית שתושביה הם יונקים מסוגים שונים. השכונות נקראות על שם סביבות מחיה שונות כגון "ritzy Sahara Square" (כיכר סהרה המפוארת) ו"frigid Tundratown" (עיירת טונדרה הקפואה). הכרך הוא כור היתוך שבו חיים יחדיו בעלי חיים מאזורים שונים. מקום שבו כביכול לא משנה אם אתה פיל ענק או חדף קטנטן, תוכל להיות כל שתרצה להיות. הארנבת ג'ודי הופס מהכפר 'מאורת הארנבים' שנמצא בפרברים ממלאת את חלום הילדות שלה להיות שוטרת בעיר המרכזית זוטופוליס. למרות היותה מצטיינת הקורס שלה באקדמיה, ג'ודי נהיית פקחית חנייה בגלל חוסר האמון של צ'יף המשטרה בוגו בה בגלל היותה ארנבת קטנה. ביום הראשון שלה בתפקיד מופלת בפח ע”י ניק השועל בתרגיל עקיצה שהוא מבצע. ג'ודי נוטשת את תפקידה כפקחית חנייה כדי לעצור את דיוק ויזלטון הסמור, שגנב שקית של בצלים של צמח הידוע בשם מידניקמפום הוליקיטיאס (midnicampum holicithias) בוגו נוזף בה, אבל באמצע מתפרצת למשרד של בוגו לוטרה בשם גברת אוטרטון ומתחננת שהוא ימצא את בעלה אמיט, אחד מהארבעה עשר טורפים שנעלמו. כאשר ג'ודי מתנדבת וסגנית ראש העיר הכבשה דואן בלוות'ר משבחת את ג'ודי ואת בוגו על לקיחת המשימה, לבוגו אין ברירה אלא לתת לג'ודי לקחת את התיק. הוא נותן לה 48 שעות כדי למצוא אמיט הלוטרה בתנאי שאם היא נכשלת, היא מתפטרת. לאחר שהתוודעה לתצלום האחרון של אמיט היא הבינה שניק היה האחרון שראה אותו. ג'ודי סוחטת את ניק לסייע לה על ידי תיעוד חשאי של הודאתו על העלמת המס שלו. הם עוקבים אחר אמיט ללימוזינה ששייכת לראש משפחת פשע מר ביג, שמגלה להם שתוך כדי הנסיעה של אמיט לבקר את מר ביג אמיט הפך לפראי (חזר לטבע הפראי של חיות הבר) ותקף את מנצ'ס הנהג שלו. בביתו, מנצ'ס מספר לג'ודי וניק שלפני שאמיט הפך לפראי ותקף אותו הוא מלמל משהו על מייללי הלילה. תוך כדי השיחה מנצ'ס עצמו הופך פראי ורודף אחרי ג'ודי וניק. ג'ודי מצילה את ניק על ידי לכידה של מנצ'ס באזיקים וקוראת לתגבורת לעזרה, אבל כשהתגבורת מגיעה, מנצ'ס נעלם. בוגו דורש מג'ודי להחזיר את התג שלה, אבל ניק מזכיר לבוגו כי לג'ודי עדיין יש עוד עשר שעות כדי לפתור את המקרה. בעירייה, בלוות'ר מאפשרת לג'ודי וניק להסתכל בהקלטות של מצלמות התנועה של העיר. הם מגלים שמנצ'ס נתפס על ידי קבוצה של זאבים, אשר ג'ודי משערת שהם אותם "מייללי הלילה" שאמיט חשש מהם. ג'ודי וניק עוקבים אחרי הזאבים אל בית החולים הישן של קליפסיד שם הם מאתרים את הטורפים שנעלמו והם מגלים שראש העיר ליון-הארט הסתיר אותם שם מפני שהם נהפכו לפראים כדי לנסות להבין למה הם הפכו לפראיים. ליונהארט נעצר ביחד עם שאר צוות המחקר שעבד איתו ובלוות'ר הופכת להיות ראש העיר. ג'ודי וניק נהיו חברים, וג'ודי מציעה לניק להצטרף למשטרה כשותף שלה. עם זאת, היא מרגיזה אותו במסיבת העיתונאים בכך שהיא מציעה שהסיבה למהפך שקרה אצל הטורפים שנמצאו היא סיבה ביולוגית. דבריה גורמים לשנאה ואפליה כלפי הטורפים בכל רחבי זוטופוליס. מלאת אשמה על תוצאות דבריה, ג'ודי עוזבת את עבודתה וחוזרת לעיירת הולדתה. לאחר החזרה הביתה ג'ודי מגלה כי "מייללי הלילה" הם למעשה כינוי לאותם בצלים של הצמח מידניקמפום הוליקיטיאס (midnicampum holicithias) ושהם מכילים רעלן עצבי שיש לו השפעות פסיכוטרופיות חמורות על היונקים, שגורם להפוך לפראיים. היא חוזרת לזוטופוליס שם היא מתפייסת עם ניק, ושם הם מתעמתים עם דיוק ויזלטון, אשר (עם קצת שכנוע של מר ביג) אומר להם שהוא גנב את הבצלים עבור איל בשם דאג. הם מוצאים את דאג במעבדה המוסתרת על המסילות הישנות של הרכבת התחתית של העיר. שם הם גילו שדאג מייצר מהבצלים גלולות של סם שאותו הוא יורה על ידי אקדח חיצים על טורפים וכך הופך אותם לפראיים. ג'ודי וניק משיגים כמה מהגלולות כראיה, אבל לפני שהם מספיקים להגיע למשטרה, בלוות'ר מתעמתת עם ג'ודי וניק במוזיאון הטבע ולוקחת מהם את הגלולות ומגלה להם שהיא המוח מאחורי כל התוכנית כדי להציג את הטורפים כמסוכנים. בלוות'ר לוכדת את ג'ודי וניק במוזיאון ע”י סיוע של כמה שוטרים מושחתים, לאחר שניק מסרב לנטוש את ג'ודי שנפצעה. בלוות'ר יורה גלולה של הסם בניק כדי לגרום לו להרוג את ג'ודי ומתקשרת למשטרה לעזרה, אבל ג'ודי ניק החליפו את הגלולות הסם שבאקדח של בלוות'ר עם אוכמניות. בלוות'ר עצבנית ומאיימת לחשוף את ג'ודי וניק כאחראים על כל ההתקפות על הטורפים, אך ג'ודי מגלה כי הקליטה את כל ההודאה של בלוות'ר כאחראית על כל התוכנית. בלוות'ר מנסה להימלט, אך היא מוצאת את עצמה ואת קבוצת השוטרים שאיתה שלה מוקפים על ידי צ'יף בוגו וקציניו הנאמנים. בלוות'ר נעצרת ונשלחת לכלא על מעשיה. ליון-הארט מכחיש בפומבי את הידיעה על המזימה של בלוות'ר ומציין כי מעשיו כאשר לכד את הטורפים שהשתגעו היה "דבר לא נכון אך מסיבה נכונה". לאחר הגילוי של הגורם למהפך של הטורפים הצליחו לייצר נוגדן וכל הטורפים שהשתגעו חזרו לקדמותם וג'ודי הוחזרה למשטרה. ניק מסיים את האקדמיה לשוטרים של זוטופוליס כשוטר השועל הראשון והופך לשותפה של ג'ודי. ג'יניפר גודווין בתפקיד הארנבת ג'ודי הופס. ג'ייסון בייטמן בתפקיד השועל ניק ויילד. שאקירה בתפקיד הצביה הזמרת גאזל. אידריס אלבה בתפקיד התאו צ'יף בוגו. ג'יי קיי סימונס בתפקיד האריה ראש העיר ליון-הארט (לב-ארי). נייט טורנס בתפקיד הנמר בנג'מין קלוהאושר. ג'ני סלייט בתפקיד הכבשה דואן בלוות'ר, האנטגוניסטית הראשית של הסרט. טומי צ'ונג בתפקיד יאקס היאק. אוקטביה ספנסר בתפקיד גברת אוטרסון. בוני האנט בתפקיד בוני הופס. דון לייק בתפקיד סטו הופס. אלן טודיק בתפקיד דיוק ויזלטון (מבוסס על דמותו של הדוכס מרוכלטון מהסרט "לשבור את הקרח" שדובב גם הוא על ידי טודיק). טומי ליסטר ג'וניור בתפקיד שועל הפנק פיניק, שותפו של ניק ויילד למעשי נוכלות. ריימונד ס. פרסי בתפקיד העצלן פלאש. ביירון הווארד בתפקיד האנטילופה באקי אוריקס-אנטלרסון. ג'ארד בוש בתפקיד האנטילופה פרונק אוריקס-אנטלרסון. הדיבוב העברי הוקלט באולפני אלרום. בימוי דיבוב: שרון כהן הפקת דיבוב: גלי נשר מדבבים: עינת אזולאי - ג'ודי הופס ערן מור - ניק ויילד אלון נוימן - צ'יף בוגו כנרת לימוני - בלוודר יגאל מזרחי - קלוהאוזר אביבה גר - בוני הופס דב רייזר - סטו הופס גיל וסרמן - יאקס / באקי דוב-נמליסון אלדד פריבס - ראש העיר ליונהארט הילה סורג'ון פישר - גברת אוטרטון / מכ"ית אריה מוסקונה - דיוק וויזלטון לין אשרוב - גאזל דני לשמן - פלאש שרון כהן - מר ביג יפתח אופיר - גידיון גריי / חזיר היסטרי / דאג רועי וינברג - גידיון גריי הצעיר אילן וייל - ג'רי ג'מבו ג'וניור הילה מערבי - דוקטור גירית רונה בקרמן - נאנגי / בעלת בית שאול עזר -מר מנצ'ס יורם יוספסברג - פיניק מייה קדוש - פרו פרו אפיק רוזן - ניק הצעיר קובי מאור - פיטר מוסברידג' / עכבר מנהל עבודה אלון שר - פרונק דוב-נמלימסון / השוטר קרנהוף הדר שחף-מעיין - פריסיליה ב-9 באוגוסט 2013 במסגרת אירוע "דיסני אקספו 2013" הודיעו אולפני וולט דיסני שהבמאי ביירון הווארד שביים בעבר עבור דיסני את הסרטים "בולט" ו"פלונטר" יביים קומדיית הרפתקאות המתרחשת בעולם של חיות. שם העבודה של הסרט היה "זוטופיה". בהודעה נמסר עוד שהתסריטאי יהיה ג'ארד בוש ושתאריך היציאה המשוער שלו יהיה במרץ 2016. דווח עוד שהאולפנים נמצאים במגעים עם ג'ייסון בייטמן שאמור לדבב דמות בסרט. לדברי הבמאי, "זוטרופוליס" יהיה שונה מסרטים אחרים שבהם מואנשות חיות מאחר שבסרטים אחרים החיות מתגוררות בטבע או בעולם בני האדם כשהן מחליפות את הדמויות האנושיות. בסרט "זוטופיה" מדובר יהיה על תפישה שונה שבה העולם המודרני עוצב כולו בידי ועבור בעלי החיים. לדברי הווארד, ג'ון לאסיטר, המפקח הראשי על הקריאייטיב באולפני דיסני, אהב את הרעיון שהוצע לו והרים את הווארד "באוויר כמו סימבה התינוק". במרץ 2015 הודיעו אולפני דיסני כי ריץ' מור, הבמאי של הסרט "ראלף ההורס", יצטרף גם הוא לסרט כבמאי, ושג'ארד בוש יקבל תפקיד של עוזר במאי ושעלילת הסרט עברה שינויים. העלילה החדשה כוללת שועל דברן בשם ניק ויילד שיוצא במנוסה לאחר שהואשם בפשע שלא ביצע, בעוד שאחריו דולקת השוטרת המוערכת ביותר בזוטרופוליס, ג'ודי הופס. כשהשניים הופכים בעצמם למטרה לקונספירציה, הם נאלצים לאחד כוחות ומגלים שאפילו אויבים טבעיים יכולים להפוך לחברים טובים. ב-8 באפריל 2015 פורסם כי דיסני חתמה עם תאגיד IMAX על הסכם להקרנת חלק מסרטיה עד לשנת 2017, אך הסרט "זוטופיה" לא נכלל בסרטים שיוקרנו על מסכים אלו. ב-6 במאי פורסם כי ג'יניפר גודווין שדיבבה בעבר דמות בסרט "טינקרבל ואגדת לעולם לא" ומגלמת את שלגיה בסדרה "עד עצם היום הזה", תדבב את דמותה של הארנבת ג'ודי הופס. ב-15 באוגוסט פורסם במסגרת אירוע הדיסני אקספו השנתי כי הזמרת שאקירה תדבב את דמותה של הצבייה גאזל, זמרת פופ פופולרית בזוטרופוליס, ואף תקליט שיר פופ קצבי מקורי עבור הסרט. השיר ייקרא "Try Everything". ב-25 באוקטובר פורסם כי מדבבים נוספים ייקחו חלק בסרט וידבבו דמויות נוספות, בנוסף פורסם כי אלן טודייק ידבב את הסמור דיוק וויזלטון. עם יציאתו לאקרנים שבר הסרט את שיא כל הזמנים לסוף שבוע ראשון של סרט דיסני כשגרף 73.7 מיליון דולר, המהווים בנוסף שיא הכנסות לסופ"ש במרץ לסרט אנימציה. את המוזיקה לסרט הלחין מייקל גיאצ'ינו, המוכר כמלחין מסרטי פיקסאר. זו הפעם הראשונה בה מלחין גיאצ'ינו סרט באורך מלא עבור דיסני, אם כי בעבר הלחין עבור דיסני סרט קצר של גופי, ושני ספיישלים וסרט קצר נוסף לטלוויזיה ("Prep & Landing"). הזמרת שאקירה תרמה לסרט שיר מקורי חדש בשם "Try Everything" שאותו שרה דמותה של הצבייה גאזל, בדיבובה של הזמרת. את השיר כתבו סיה פרלר וצוות סטארגייט הנורווגי. את הפסקול הקליטה בנובמבר 2015 תזמורת שכללה 80 נגנים בניצוחו של טים סימונק. בלא מעט דרכים, באמצעות שימוש מתוחכם בעלילה וברמיזות מוסתרות, "זוטרופוליס" עוסק בנושאים פוליטיים-חברתיים רבים. נושאו המרכזי ביותר של הסרט, אשר אספקטים רבים בעלילתו ובדמויותיו הראשיות עוסקים בו, הוא סטריאוטיפים ודעות קדומות. שני גיבורי הסרט, אשר פירוט אודותיהם כדלהלן, נאלצים לחוות טלטלות וקשיים רבים ברצונם להגיע לדרך הישר, להגשים את חלומותיהם ולהפוך לאנשים טובים ותורמים לחברה, ומתמודדים שוב ושוב עם סטריאוטיפים ודעות קדומות כלפיהם, אשר מדי פעם אף נוטים לגזענות מוצהרת. ג'ודי הופס, יונקת מזן הארנבים מצויים, מוצגת כמי אשר גדלה בחלום להפוך לשוטרת, אך נאלצה להיתקל בהתנגדויות רבות מצד משפחתה וחבריה, אשר לא האמינו כי תוכל להגשים את חלומה, היות שכלפי הארנבים נוצרה הסטיגמה כי הם "חלשים", "שבריריים" ואף "טיפשים". כגורם המשפיע בעלילת הסרט, אף על פי דביקותה הבלתי ניתנת לערעור בחלומה, הוריה אינם תומכים בה ואף, ברומז, "מזלזלים" בה ודוחקים בה לנטוש את חלומה, כשאף כילדה היא זוכה להתעללות מבריון אשר לועג לה. היא, לעומת זאת, אינה מוותרת ונחושה להגיע למטרה, אך גם כאשר היא הופכת לשוטרת, היא עודנה זוכה לזלזול נכבד מהסובבים אותה ואינה מקבלת כבוד כלשהו, אף על פי שסיימה את בית הספר לשוטרים בהצטיינות, ומוצבת כפקחית חנייה זוטרה, ללא שום הזדמנות להוכיח עצמה. ניק ויילד, טורף מהמין שועל מצוי, מוצג כמי אשר גדל בחלום להפוך להצטרף לתנועת הצופים, אך נאלץ להיתקל בהתנגדויות רבות מצד הסובבים אותו, אשר לא האמינו כי יוכל להגשים את חלומו, ואף לא העניקו לו לכך את ההזדמנות, היות שכלפי השועלים נוצרה הסטיגמה כי הם "רמאים" ו"שקרנים". לא די בילדותו הקשה גם כך, אשר סבלה מקשיים רבים בעקבות מוצאו, כאשר הוא ניסה להגשים את חלומו ולהצטרף לתנועה, בני גילו מנעו ממנו את הדבר בצורה חוזרת ונשנית, והתעללו בו באמצעות ביושו ברבים וקשרו על פיו רסן כלגלוג למוצאו. לבסוף, אף על פי ניסיונותיו לגדול כאדם טוב ומועיל לחברה, ההתנגדויות אשר בהן נתקל גרמו לו לפנות לדרך הפשע, ולהוכיח את הסטיגמות אשר הוטחו כלפיו, אף על פי שמעולם לא רצה בכך. שני נושאים נוספים יותר משניים, בהם הסרט מתעסק, יותר בקצרה, הם ניצול כוח ושוביניזם. בעלי התפקידים החשובים והמרכזיים מוצגים בסרט כחיות הגדולות והחזקות ביותר, החל מהיותו של מפקד המשטרה תאו ענק ועד היותו של ראש העיר אריה אימתני, זאת בעוד אלו הנמצאים בעמדות המשנה, הזוטרים ה"פחות חשובים", מוצגים כחיות הקטנות והחלשות ביותר, כמו היותה של מזכירת ראש העיר כבשה שברירית. בעלי התפקידים החשובים והמרכזיים מנצלים את כוחם הבלתי ניתן לערעור על מנת להשליט את שלטונם בצורה אימתנית כל הכפופים להם, ומתייחסים בזלזול ובלעג כלפי אלו הנמצאים בעמדות הנמוכות מהם. בנוסף, הסרט הציג, לראשונה בהיסטוריית אולפני ההנפשה של וולט דיסני, זוג דמויות הומוסקסואליות. בסצנה קצרה למדי בתחילת הסרט, ג'ודי הופס פוגשת לכמה שניות בזוג שכניה, האנטילופות באקי ופרונק, זה ממין ראם הצבי וזה ממין קודו גמלוני. בכתוביות סיום הסרט, נחשף כי השניים חולקים שם משפחה משותף, "אוריקס-אנטלרסון", מה שמעיד למעשה על היותם זוג חד-מיני מעורב גזעית נשוי ומוצהר. את שניהם מדבבים ביירון הווארד, במאי הסרט, וג'ארד בוש, תסריטאי הסרט, הידועים כתומכים מוצהרים של הקהילה הגאה, כשאף זה הראשון מבניהם הומוסקסואל מוצהר. הסרט זכה בפרס אוסקר לסרט המונפש הטוב ביותר, בפרס גלובוס הזהב לסרט האנימציה הטוב ביותר ובפרס אנני לסרט הטוב ביותר. ערך מורחב – זוטרופוליס+ בשנת 2022 שירות הסטרימינג דיסני+ החל בשידוריה של סדרת המשך לסרט, ששמה זוטרופוליס+. ערך מורחב – זוטרופוליס 2 בפברואר 2023, הכריז בוב איגר על סרט המשך לזוטרופוליס בתהליך עבודה. בפברואר 2024 הוכרז כי סרט ההמשך צפוי לצאת לאקרנים ב-26 בנובמבר 2025. מדיה וקבצים בנושא זוטרופוליס בוויקישיתוף אתר האינטרנט הרשמי של זוטרופוליס (באנגלית) זוטרופוליס, ברשת החברתית פייסבוק זוטרופוליס, ברשת החברתית אקס (טוויטר) "זוטרופוליס", במסד הנתונים הקולנועיים IMDb (באנגלית) "זוטרופוליס", באתר נטפליקס "זוטרופוליס", באתר AllMovie (באנגלית) "זוטרופוליס", באתר Rotten Tomatoes (באנגלית) "זוטרופוליס", באתר Box Office Mojo (באנגלית) "זוטרופוליס", באתר Metacritic (באנגלית) "זוטרופוליס", באתר אידיבי "זוטרופוליס", תסריט הסרט באתר Scripts.com (באנגלית) "זוטרופוליס", באתר דיסני+ סרטים (באנגלית) "זוטרופוליס", במסד הנתונים הקולנועיים KinoPoisk (ברוסית) זוטרופוליס, במיזם "אישים" לתיעוד היצירה הישראלית הטיזר טריילר הראשון של הסרט. פורסם ב-11 ביוני 2015, באתר יוטיוב הטריילר המלא בתרגום לעברית. פורסם ב-23 בנובמבר 2015 בערוץ ה-YouTube של Disney Israel ביקורות: אורון שמיר, עכבר העיר אונליין, "זוטרופוליס": אוטופיה לכל המשפחה, באתר הארץ, 21 במרץ 2016 יעל שוב, "זוטרופוליס" הוא הרבה יותר מסתם סרט אנימציה מעולה לילדים, באתר Time Out ישראל, 24 במרץ 2016 ארז דבורה, "זוטרופוליס": תסתכלו עליהם ותתפללו לראות אותנו, באתר ynet, 27 במרץ 2016 אילן קפרוב‏, ממלכת החיות: "זוטרופוליס" הוא צמר גפן מתוק וקליל, באתר וואלה, 27 במרץ 2016 נטליה ירמין, "זוטרופוליס": על חיה ודעה קדומה, באתר nrg‏, 28 במרץ 2016 ביקורת סרט של "זוטרופוליס" באתר "המרקע" 'Zootopia' Scores Disney Animation's Largest Opening Ever', באתר Box Office Mojo 'Ninja Turtles 2' Opens #1 With Soft $35M While 'Zootopia' Crosses $1 Billion Worldwide, באתר Box Office Mojo Goldberg, Matt (9 ביולי 2015). "Alan Tudyk Confirms Voice Roles in ZOOTOPIA and MOANA". Collider. נבדק ב-9 באוקטובר 2015. {{cite web}}: (עזרה) Graser, Marc (9 באוגוסט 2013). "D23 Expo: Disney Reveals Animated 'Zootopia' for 2016". Variety. נבדק ב-1 במרץ 2014. {{cite news}}: (עזרה) Kilday, Gregg (4 בדצמבר 2013). "Pixar vs. Disney Animation: John Lasseter's Tricky Tug-of-War". The Hollywood Reporter. נבדק ב-4 בדצמבר 2013. {{cite news}}: (עזרה) Kit, Borys (3 במאי 2013). "Disney, 'Tangled' Director Plot New Animated Feature With Jason Bateman (Exclusive)". The Hollywood Reporter. נבדק ב-1 ביוני 2013. {{cite news}}: (עזרה) Bahr, Lindsey (9 באוגוסט 2013). "Disney Animation preview: 'Frozen,' 'Big Hero 6,' at Disney's D23, Plus 'Zootopia' announced". Entertainment Weekly. נבדק ב-9 באוגוסט 2013. {{cite news}}: (עזרה) "Walt Disney Animation Studios Reveals New Zootopia Concept Art". ComingSoon.net. CraveOnline. 3 במרץ 2014. נבדק ב-11 במרץ 2014. {{cite news}}: (עזרה) IMAX and Walt Disney Pictures Strike New Deal Through 2017, comingsoon.net, retrieved May 5, 2015 Ginnifer Goodwin Joins Jason Bateman in Disney Animation's 'Zootopia' (Exclusive), The Hollywood Reporter, May 6, 2015. Retrieved May 7, 2015 Smith, C. Molly (14 באוגוסט 2015). "Shakira joins voice cast, records new song for Disney's Zootopia". Entertainment Weekly. נבדק ב-10 בספטמבר 2015. {{cite web}}: (עזרה) Harris, Jeff (20 באוגוסט 2015). "Zootopia News, Rumors and Spoiler: Ginnifer Goodwin and Jason Bateman on Latest Walt Disney Movie Zootopia; Shakira to Perform Zootopia's 'Try Everything' Song, Also Join Casts". crossmap.com. The Christian Post. נבדק ב-17 בספטמבר 2015. {{cite web}}: (עזרה) J.K. Simmons, Tommy Chong get run of 'Zootopia', Bryan Alexander, USA TODAY, October 25, 2015. Retrieved October 26, 2015 'Zootopia' Scores Disney Animation's Largest Opening Ever, Brad Brevet, Box Office Mojo, March 6, 2016, retrieved March 7, 2016 Truitt, Brian (16 בנובמבר 2015). "Michael Giacchino to score Disney's 'Zootopia'". USA Today. נבדק ב-16 בנובמבר 2015. {{cite news}}: (עזרה) "This News Don't Lie: Shakira is Coming to a Disney Movie Near You". Disney Playlist. 14 באוגוסט 2015. נבדק ב-15 באוגוסט 2015. {{cite web}}: (עזרה) http://www.comingsoon.net/movies/news/633307-disneys-zootopia-lands-composer-michael-giacchino#/slide/1 Jessica Contera, Frozen 2: Is the world ready for a gay Disney princess?, May 12'th, 2016, The Independent דף הסדרה ב-IMDb "Disney Announces New 'Toy Story' and 'Frozen' Sequels on the Way, 'Avatar' Experience Coming to Disneyland". 8 בפברואר 2023. ארכיון מ-8 בפברואר 2023. נבדק ב-8 בפברואר 2023. {{cite news}}: (עזרה) "'Toy Story,' 'Frozen' and 'Zootopia' Sequels in the Works, Says Bob Iger". 8 בפברואר 2023. ארכיון מ-8 בפברואר 2023. נבדק ב-8 בפברואר 2023. {{cite news}}: (עזרה) Peralta, Diego (7 בפברואר 2024). "Zootopia 2 Sets Fall 2025 Release Date". Collider. ארכיון מ-7 בפברואר 2024. נבדק ב-7 בפברואר 2024. {{cite web}}: (עזרה)